Dakwat

Dakwat () atau tinta (Jawi: ; serapan bahasa Portugis) ialah sejenis cecair yang mengandungi pigmen atau pencelup yang digunakan untuk mewarnakan permukaan untuk membentuk imej atau teks. Dakwat digunakan untuk melukis atau menulis atas helai muka dengan pena atau berus.

Dakwat secara umumnya didapati dari 4 macam bentuk tersedia yakni jenis yang berair baik sedikit mahupun banyak, jenis melekit dan jenis serbuk.

 Sejarah 
Bahan ini mula diperkenalkan dalam masyarakat alam Melayu seiring alat bertulis surat lain seperti kertas dengan tersebarnya ajaran Islam dari Timur Tengah.

 Bahan 
Dakwat yang lazim digunakan para penulis Melayu dahulu dibuat dengan pelbagai bahan. Asasnya menggunakan jelaga (terutamanya dari damar), arang atau buah majakani dicampur dengan bahan pengikat seperti madu, getah atau susu kerbau diperam. Bahan-bahan lain yang boleh dibancuh sebati termasuk air hitam dari sotong gurita, getah kulit buah manggis, bunga senduduk serta kulit dan kayu merbau. Bahan lain turut ditambah untuk meningkatkan sifat tertentu yang diingini pada dakwat tulisan seperti getah pokok gajus mengilatkan air dakwat, pulut hitam ditambahkan sebagai bahan pelikat, dan pigmen mewarnakan seperti pokok lembayung untuk dakwat berwarna ungu, kulit manggis untuk warna perang, kesumba untuk warna merah serta karat tembaga untuk dakwat warna hijau.

Lihat juga
 Dakwat kekal
 Batu dakwat

 Rujukan 

 Pautan luar 
 Forty Centuries of Ink (David N. Carvalho); A detailed online textbook 
 Roman ink article by Alexander Allen In Smith's Dictionary Greek and Roman Antiquities (1875), in LacusCurtius
 Roman ink recipe, etc.(MyLearning.Org, Yorkshire, UK) 
 Iron Gall Ink (Lois Fruen) 
 The ink corrosion website (KNAW NL) 
 Ancient and Modern Ink Recipes (David N. Carvalho)
 Extensive list of ink recipes 
 Printing inks and related subjects Online lecture by University of Printing and Media, Stuttgart, Germany 
 Tips on removing ink stains from clothing
 Ink chemistry - by Prof. Joy Kunjappu
 Flexoresearch Group Anilox Roller Cleaning Expert

*